b"\n_START_ARTICLE_\nSS Cap Arcona (1927)\n_START_SECTION_\nOrgull de la marina alemanya\n_START_PARAGRAPH_\nAquest vaixell de vapor r\xc3\xa0pid pertanyia a la HSDG (Hamburg-S\xc3\xbcdamerikanische Dampfschifffahrts Gesellschaft), empresa de creuers d'Hamburg a l'Americ\xc3\xa0 llatina. Constru\xc3\xaft per les drassanes Blohm & Voss d'Hamburg, el Cap Arcona va ser botat al mar el 14 de maig del 1927. Tenia una longitud de 206 metres, un tonatge de 27.500 tones amb buidatges profunds. Era considerat com un dels millors vaixells del seu temps. El seu nom, Cap Arcona, prov\xc3\xa9 del Kap Arkona, accident geogr\xc3\xa0fic de l'illa alemanya de R\xc3\xbcgen._NEWLINE_El vaixell va servir tamb\xc3\xa9 de creuer de luxe i per a l'emigraci\xc3\xb3, principalment fins a l'Am\xc3\xa8rica del Sud. El 3 de desembre del 1928, a Rio de Janeiro, un hidroavi\xc3\xb3 llevant l'elit intel\xc2\xb7lectual brasilera, i encarregada de rebre Santos-Dumont qui estava a bord del Cap Arcona, va encallar a prop de la nau.\n_START_SECTION_\nRequisici\xc3\xb3 per la Kriegsmarine\n_START_PARAGRAPH_\nDespr\xc3\xa9s de la invasi\xc3\xb3 de la Pol\xc3\xb2nia, el vaixell va ser amarrat al port de Danzig (Gdansk), per servir d'allotjament flotant de la marina alemanya (Kriegsmarine)._NEWLINE_Una pel\xc2\xb7l\xc3\xadcula alemanya de propaganda nazi, Tit\xc3\xa0nic, va ser filmada en el vaixell el 1942-1943. El 1944, davant l'avan\xc3\xa7 de les tropes sovi\xc3\xa8tiques, el vaixell va rebre la missi\xc3\xb3 de transportar civils i soldats entre Danzig i Copenhaguen, per\xc3\xb2 les seves turbines es van avariar durant la travessia. Va ser llavors remolcat a una drassana escandinau per fer reparar els seus motors, i va poder tornar a Alemanya. Quan va ancorar a la badia de L\xc3\xbcbeck al mar B\xc3\xa0ltic, el 14 d'abril del 1945, el Cap Arcona estava gaireb\xc3\xa9 inservible. La Kriegsmarine va decidir, doncs, restituir-lo a la companyia mar\xc3\xadtima Hamburg-S\xc3\xbcd.\n_START_SECTION_\nPres\xc3\xb3 flotant\n_START_PARAGRAPH_\nEl mateix dia del 14 d'abril Heinrich Himmler va donar l'ordre de fer desapar\xc3\xa8ixer els deportats abans de l'arribada dels aliats._NEWLINE_El 4 de maig, els aliats alliberen el Camp de concentraci\xc3\xb3 de Neuengamme, buit, tot i que va rebre m\xc3\xa9s de 106.000 deportats a partir del 1938. \xc3\x89s el gauleiter, cap dels SS del districte d'Hamburg, Karl Kaufmann que va dirigir els deportats fins a L\xc3\xbcbeck, on es trobava el Cap Arcona i tres vaixells m\xc3\xa9s petits, el SS Thielbek i l'Athen aix\xc3\xad com el Deutschland._NEWLINE_El capita del Cap Arcona, Heinrich Bertram, i del Thielbek, John Jacobsen, van ser informats dels projectes nazi el 18 d'abril. Jacobsen va ser deposat del seu comandament el 19. Des del 20, comen\xc3\xa7a l'embarcament sobre els vaixells de 11.000 deportats arribats a L\xc3\xbcbeck entre el 19 i el 26 d'abril, malgrat les protestacions de la creu roja sueca._NEWLINE_L'oficial SS Gehrig ordena al capita del Athen, Fritz Nobmann, d'embarcar 2.300 deportats acompanyats de 280 SS i kapos i de transferir-los al Cap Arcona,_NEWLINE_a 4\xc2\xa0km de la costa. Nobmann es nega, per\xc3\xb2 amena\xc3\xa7at de mort, executa l'ordre. Per\xc3\xb2 el comandant Bertram es nega a fer el transbordament i el Athen s'ha de marxar al port. \xc3\x89s nom\xc3\xa9s el 26, amb amenaces de mort que Bertran ha de complir l'ordre de transferir els presoners._NEWLINE_Amb el comandant SS Kirstein, les armilles salvavides s\xc3\xb3n retirades, tot i que els bancs que poden servir de rai s\xc3\xb3n emmagatzemats en els buixots, el que no deixa cap dubte sobre el projecte alemany d'enfonsar el vaixell amb els seus passatgers. En diversos viatges, fins al 30 d'abril, 6.500 deportats i 600 gu\xc3\xa0rdies s\xc3\xb3n transferits al vaixell on viuen en condicions atroces._NEWLINE_El 3 de maig, mentre que els submarins alemanys es preparen per enfonsar el vaixell, tancs brit\xc3\xa0nics entren en la ciutat, i un avi\xc3\xb3 de reconeixement detecta els vaixells. Oficials brit\xc3\xa0nics escolten l'informe terrible de la creu roja, i prometen actuar, per\xc3\xb2 \xc3\xa9s massa tard per anul\xc2\xb7lar un atac de la Royal Air Force."